cyanic-selkie/wikianc huggingface dataset:
சாயி சுப்புலட்சுமி
நடனப் பயிற்சி
முத்துசாமிப் பிள்ளை ஒரு நட்டுவாங்கக் கலைஞர். 1938 ஆம் ஆண்டு முதல் பல திரைப்படங்களுக்கு நடன ஆசிரியராகப் பணியாற்றி வந்தார். இன்பவல்லி என்ற திரைப்படத்துக்காக அவர் நடிகை பி. எஸ். சரோஜாவுக்கு நடனப் பயிற்சி அளித்து வந்தார். அப்போது, அத்திரைப்படத்தில் பாடுவதற்காக வந்திருந்த பி. ஏ. பெரியநாயகி தனது குடும்பத்தைச் சேர்ந்த சாயி, சுப்புலட்சுமி இருவருக்கும் நடனப் பயிற்சி அளிக்குமாறு முத்துசாமி பிள்ளையிடம் கோரிக்கை விடுத்தார். முத்துசாமி பிள்ளை அதனை ஒப்புக்கொண்டார். இரு பெண்களுக்கும் தனியாகப் பயிற்சி கொடுப்பதற்காக அவர்களது வீட்டிலேயே தங்கினார். அப்போது சாயிக்கு சுமார் 5 வயது. சுப்புலட்சுமி அவரை விட 3 வயது பெரியவர். ஆசிரியர் இவர்கள் இருவரையும் குமாரி கமலாவின் நடன நிகழ்ச்சிகளுக்கு அழைத்துச் சென்று காண்பிப்பார். சில சமயம் கூட்டம் அதிகமாக இருந்தால் இருவரையும் தமது தோளில் தூக்கி வைத்துக் காண்பிப்பார்.
இரு பெண்களும் மிகக் கடுமையான பயிற்சி மேற்கொண்டனர். காலையில் 3 மணி நேரமும், மாலையில் 3, 4 மணி நேரமும் பயிற்சி நடக்கும். இந்தப் பயிற்சி 7 வருடங்கள் நடைபெற்றது. ஆயினும் ஆசிரியர் 7 வருடங்களும் தொடர்ந்து பயிற்சி அளிக்கவில்லை. இடையிடையே அவர் திரைப்படங்களுக்கு நட்டுவாங்கம் செய்யப் போவதோடு வருடம் ஒரு தடவை விடுமுறையில் குற்றாலம் செல்வார். ஊரில் இருக்கும் போதெல்லாம் பயிற்சி அளிப்பார்.
பிற்காலத்தில் இவர்களுக்கு கோபி கிருஷ்ணா என்ற வட இந்திய நடனக் கலைஞர் கதக் நடனத்தில் பயிற்சி அளித்தார்.
அரங்கேற்றமும் திரைப்பட அறிமுகமும்
இவர்களது அரங்கேற்றம் 1953 செப்டம்பர் 14 விஜயதசமி நாளில் சென்னை ஆர். ஆர். சபா மண்டபத்தில் ராஜா சர் எம். ஏ. முத்தையா செட்டியார் தலைமையில் நடைபெற்றது.
ஒரு வருடத்துக்குள்ளாகவே விருது பெற்ற மலைக்கள்ளன் திரைப்படத்தில் நடனமாட இவர்களுக்கு வாய்ப்புக் கிடைத்தது. அத் திரைப்படம் 6 மொழிகளில் தயாரித்து வெளியிடப்பட்டதால் இவர்களுக்கு அதன் பின்னர் அதிக வாய்ப்புகள் வந்தன. நடனமாடியதுடன், தாங்கள் நடனமாடிய திரைப்படங்களில் சிறு பாத்திரங்களில் நடித்துமுள்ளார்கள்.
பரத நாட்டிய மேடை நிகழ்ச்சிகள்
திரைப்படங்களில் ஆடியதுடன் மேடைகளிலும் பரத நாட்டியம் ஆடி வந்தார்கள். சிவாஜி கணேசன் சென்னை தியாகராய நகரில் அன்னை இல்லம் என்ற தமது இல்லத்தைக் கட்டி குடிபுகுந்தபோது நடைபெற்ற கலை நிகழ்ச்சிகளில் இவர்களது நடனம் சிறப்பம்சமாக இடம்பெற்றது.
நடன பாணி
கலைவாணர் என். எஸ். கிருஷ்ணன் இவர்களை பம்பர சகோதரிகள் எனப் பாராட்டியுள்ளார். பம்பரம் போல சுழன்றாடுவதில் அதிக வேகம், நேர்த்தி, வளைந்து கொடுக்கும் தன்மை, துள்ளும் கால்கள் எனத் தங்கள் திறமையைக் காண்பிப்பார்கள். இவற்றுடன் இருவரும் ஒருங்கிணைந்து அச்சொட்டாக ஒருவரின் அசைவு போலவே மற்றவரும் செய்வது தனித்துவமான இவர்களது பாணியாகும்.
பரத நாட்டியத்தில் அரைமண்டி, முழுமண்டி என இரு நிலைகள் உண்டு. இவற்றைச் செய்ய கால் முட்டிகளை மடக்கி விரிப்பதும், இடுப்பை வளைப்பதும் அவசியமாகும். இந்த இரட்டையர் இவற்றை மிக வேகமாகச் செய்வதில் வல்லவர்கள். இவர்களது ஆட்டத்தைப் பார்ப்பது ஒரு கண்கொள்ளாக் காட்சியாகும்.
நடன ஆசிரியர்
1960 களின் பின்னர் இந்திய, தமிழ்த் திரைப்படங்களின் உத்தி மாற்றத்திற்குள்ளானது. இவர்களின் பாணி நடனங்கள் திரைப்படங்களில் சேர்க்கப்படவில்லை. சுப்புலட்சுமி மாணவர்களுக்கு நடனம் பயிற்றுவித்து வந்தார். அவரின் இந்த சேவைக்காக தமிழ் நாடு அரசு இயல், இசை, நாடக மன்றம் இவருக்கு 2000 ஆம் ஆண்டு கலைமாமணி விருது வழங்கியது.
குடும்ப வாழ்க்கை
நடிகை ஆர். பத்மாவின் மகன் வி. எஸ். சாந்தாராம் என்பவரை சாயி திருமணம் செய்தார். இவர்களுக்கு ஒரு மகன் பிறந்தார். மார்புப் புற்றுநோய் காரணமாக சாயி 2010 ஆம் ஆண்டு ஜனவரி 26 ஆம் நாள் மரணமடைந்தார்.
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:பரதநாட்டியக் கலைஞர்கள் பகுப்பு:கலைமாமணி விருது பெற்றவர்கள் பகுப்பு:2010 இறப்புகள் பகுப்பு:தமிழ்நாட்டு நடனக்கலைஞர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியப் பாரம்பரிய பெண் நடனக் கலைஞர்கள்
கே. எல். என். தகவல் தொழில்நுட்ப கல்லூரி
கே.எல்.என் தகவல் தொழில்நுட்ப கல்லூரி என்பது 2001 ல் சௌராஷ்ட்ரா சிறுபான்மையின சமூகத்தினரால் உருவாக்கப்பட்ட கல்லூரி ஆகும். இது மதுரையில் உள்ள இருபாலர் கல்வி நிறுவனம்.
அமைவிடம்
கே.எல்.என் தகவல் தொழில்நுட்ப கல்லூரி மதுரை புறநகர் பகுதியில் அமைந்துள்ளது.மதுரையில் இருந்து 12 கி.மீ தொலைவில் உள்ளது. கே எல் என் பொறியியல் கல்லூரிக்கு அருகில் உள்ளது.
பாடப்பிரிவுகள்
சௌராஷ்டிரா மொழிச் சிறுபான்மை சமூகத்தைச் சேர்ந்த கே. எல். என். கிருஷ்ணன் என்பவரது முயற்சியால் 1994ல்  நிறுவப்பட்ட இப்பொறியியல் தகவல் தொழில்நுட்பக் கல்லூரியானது, அகில இந்திய தொழில்நுட்பக் கல்விக் குழு மற்றும் அண்ணா பல்கலைக்கழகம் ஆகியவற்றால் அங்கீகாரம் பெற்றது.
இளநிலை தொழில் நுட்பப் பாடப்பிரிவுகள்
இக்கல்லூரியில் நான்காண்டு இளநிலை பொறியியல் தொழில் நுட்பப் பாடப்பிரிவில் உள்ளது. அவைகள்:
முதுநிலை தொழில் நுட்பப் பாடப்பிரிவுகள்
இக்கல்லூரியில் இரண்டாண்டு முதுகலை பாடப்பிரிவுகள் நான்கு உள்ளது.
வெளி இணைப்புகள்
பகுப்பு:மதுரை மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள் பகுப்பு:சௌராட்டிரர் அமைப்புகள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:அண்ணா பல்கலைக்கழக இணைவுக்கல்லூரிகள்
பிரதியுசா பொறியியல் கல்லூரி
பிரதியுஷா பொறியியல் பொறியியல் கல்லூரி (Prathyusha Engineering College) என்பது தமிழ்நாட்டின், பூந்தமல்லியில் உள்ள பொறியியல் கல்லூரி ஆகும். இக்கல்லூரியானது பூந்தமல்லியில் இருந்து 12 கிலோமீட்டர் தொலைவில் பூந்தமல்லிக்கும் திருவள்ளூருக்கும் இடையில் அமைந்துள்ளது. இக்கல்லூரியின் நிறுவனர் மற்றும் தலைவரான, திரு இராஜா ராவால் நிறுவப்பட்டது. இந்த கல்லூரி என்ஏஏசி-ஆல் ஏ தரச்சான்று அங்கீகாரம் பெற்றுள்ளது. மேலும் சென்னை அண்ணா பல்கலைக்கழகத்துடன் இணைக்கப்பட்டு, ஏஐசிடிஇ-ஆல் அங்கீகரிக்கப்பட்டுள்ளது. இந்த நிறுவனம் யுஜிசியால் பிரிவு 2 எஃப் / 12 பி இன் கீழ் அங்கீகாரம் பெற்றுள்ளது.
வரலாறு
பிரதியுஷா பொறியியல் கல்லூரி 2001 ஆம் ஆண்டில் பிரத்யுஷா கல்வி அறக்கட்டளையின் சார்பில் அறக்கட்டளையின் தலைவரும் பிரதியுஷா குழும நிறுவனங்களின் தலைவரான பி. ராஜராவால் நிறுவப்பட்டது. இக்கல்லூரியானது பி.இ. பாடப்பிரிவில் மின்னணு மற்றும் தொடர்பியல் பொறியியல், கனிணி அறிவியல் மற்றும் பொறியியல், மின் மற்றும் மின்னணுவியல் பொறியியல், குடிசார் பொறியியல், இயந்திரப் பொறியியல், பி.டெக். பாடத்தில் தகவல் தொழில்நுட்பம் மற்றும் உயிர் தொழில்நுட்டபம் ஆகிய இளநிலைப் படிப்புகளும் - முதுநிலை படிப்புகளில் கணினி செயலி, ஆற்றல் மின்னணு மற்றும் செயலி, ஸ்டர்க்சல் இஞ்சினியரிங், கனிணி அறிவியல் மற்றும் பொறியியல், எம்.டெக் உயிர் தொழில்நுட்பம்  போன்ற பாடங்கள் வழங்கப்படுகின்றன. தமிழ்நாட்டில் அண்ணா பல்கலைக்கழகத்துடன் இணைந்த 497 கல்லூரிகளில், இக்கல்லூரியானது கல்வி செயல்திறனில் 5 வது இடத்தைப் பெற்றுள்ளது. இந்தக் கல்லூரியானது மாணவர்களின் திறன்களை அடையாளம் கண்டு, உலகளாவிய தரத்திற்கு இணையாக அவர்களை தொழில் வளர்ச்சி நோக்கி மேம்படுத்துகிறது.
குறிப்புகள்
2.	https://www.thehindu.com/news/cities/chennai/research-and-development-centre-inaugurated/article3900771.ece, September 15, 2012,the Hindu.com,Research and Development Centre inaugurated 3.	http://www.newindianexpress.com/cities/chennai/2015/may/11/Prathyusha-to-Award-Toppers-759012.html,11th May 2015, Prathyusha to Award Toppers- The New Indian Express 4.	https://www.careers360.com/colleges/prathyusha-engineering-college-tiruvallur/reviews, Students reviews, College ranking 3.65/5. / 5	https://www.thehindu.com/news/cities/chennai/Chennai-team-comes-second-in-Microsoft-contest/article16205097.ece, Chennai team comes second in Microsoft contest, The Hindu.com, July 22, 2010 6.	Solar Energy Centre inaugurated, http://www.newindianexpress.com/cities/chennai/ 2014/ nov/13/Solar-Energy-Centre-Inaugurated-681868.html, The New Indian Express, 12 November 2014
தினகரன்
தினகரன் என்னும் தலைப்புகளில் உள்ள கட்டுரைகள்:
பகுப்பு:பக்கவழி நெறிப்படுத்தல் பகுப்பு:ஆண் தமிழ்ப் பெயர்கள் பகுப்பு:இந்திய ஆண்களுக்கான பெயர்கள்
நேரடி நடவடிக்கை நாள்
நேரடி நடவடிக்கை நாள் (ஆங்கிலம்: Direct Action Day, வங்காள மொழி : প্রত্যক্ষ সংগ্রাম দিবস) என்பது 1946 ஆம் ஆண்டு ஆகஸ்டு மாதம் 16 ஆம் தியதி இன்றைய கொல்கத்தாவில் நடைபெற்ற இந்து மற்றும் முஸ்லீம் கலவரப் படுகொலைகளைக் குறிப்பதாகும். இதை கொல்கத்தா பெருங்கொலைகள் (Great Calcutta Killings) என்றும் அழைப்பர். இந்நிகழ்வு ஆங்கிலேயர் இந்தியாவை ஆண்ட போது வங்காள மாகாணத்தில் நடைபெற்றது. இந்நாளானது தி வீக் ஆஃப் லாங் நைவ்ஸ் (The Week of the Long Knives) நிகழ்வின் தொடக்க நாளாகக் கருதப்படுகிறது.
இந்த நேரடித் தாக்குதலுக்கு முஸ்லீம் லீக் கட்சி அழைப்பு விடுத்திருந்தது. அக்கட்சியின் கோரிக்கையான முஸ்லீம்களுக்கு பாக்கிஸ்தான் எனும் தனி நாட்டைப் பெறும் முகமாக முஸ்லீம் அல்லாதவர்கள் மீது தாக்குதல் நடத்துமாறு முஸ்லீம் லீக் கட்சி வேண்டுகோள் விடுத்தது. இந்திய அரசியலமைப்பு நிர்ணய மன்றத்தில் இரு பெரும் கட்சிகளாக இந்திய தேசியக் காங்கிரஸ் மற்றும் அகில இந்திய முஸ்லிம் லீக் ஆகியவை இருந்தன. ஆங்கிலேயர் இந்தியாவிற்கு சுதந்திரம் வழங்கி அதிகாரத்தை ஒப்படைக்கும் வேளையில் இந்தியா மற்றும் பாக்கிஸ்தான் என இரு நாடுகளாகப் பிரிப்பதாகத் தீர்மானிக்கப்பட்டது. ஆனால் இத்திட்டம் காங்கிரஸ் கட்சியால் நிராகரிக்கப்பட்டது. முகமது அலி ஜின்னா முஸ்லீம் லீக் கட்சியின் தலைவராக இருந்தார். இவர் இந்திய அரசியலமைப்பு நிர்ணய மன்றத்தின் முடிவான இந்தியா மற்றும் பாக்கிஸ்தான் என இரு நாடுகளாகப் பிரிப்பதாக எடுக்கப்பட்ட நிலைபாட்டை ஆதரித்தார். அவர் முஸ்லீம்களுக்கு தனி நாடு தரவில்லையெனில் அதை தாங்களே போராடிப் பெறுவோம் என்றார். மேலும் 16 ஆகஸ்டு 1946 ஆம் நாளை முஸ்லீம்களுக்கு தனி நாட்டை வென்றெடுக்கும் நாளாக அறிவித்தார். காங்கிரஸ் கட்சியின் நிலைபாட்டை பற்றி ஜின்னாவிடம் கேட்டதற்கு அவர், "என்னிடம் ஏன் கேட்கிறீர்கள்? அவர்களிடம் போய்க் கேளுங்கள். நான் என் கைகளை மடக்கிக் கொண்டு சும்மா இருக்க மாட்டேன். நானும் பிரச்சனையை உண்டு பண்ணப் போகிறேன்" (I also am going to make trouble) என்றார். காங்கிரஸ் கட்சியின் நிலைபாட்டை எதிர்த்து முஸ்லீம் லீக் ஆகஸ்டு 16 அன்று முழு கடையடைப்பிற்கு அழைப்புவிடுத்தது. மேலும் முஸ்லீம்களுக்கு தனி நாடு வேண்டும் எனவும் வலியுறுத்தியது. இது தொடர்பாக குழுக்கள் அமைக்கப்பட்டு நாட்டிலுள்ள முஸ்லீம்கள் அனைவருக்கும் முஸ்லீம் லீக்கின் திட்டங்கள் எடுத்துரைக்கப்பட்டன.
அந்தகாலகட்டத்தில் வங்காளத்தின் நிலைமை மிகவும் மோசமாக இருந்தது. வங்காளத்தின் மொத்த மக்கட்தொகையில் 56% இஸ்லாமியர்களாகவும் 42 % இந்துகளாகவும் இருந்தனர். மேலும் முஸ்லீம் லீக் அதிகாரத்தில் இருந்தது இந்த மாகாணத்தில் மட்டுமே. 72 மணிநேரம் நடந்த கலவரத்தில் 4,000 திற்கும் அதிகமான மக்கள் கொல்லப்பட்டனர். மேலும் 1,00,000 பேருக்கும் அதிகமானவர்கள் வீடுகளை இழந்தனர். இக்கலவரத்தைத் தொடர்ந்து அதன் அருகிலுள்ள பகுதிகளான நவகாளி, பீகார், உத்திரப் பிரதேசம் மற்றும் பஞ்சாப் ஆகிய பகுதிகளில் கலவரம் நடந்தது. இந்தியப் பிரிவினைக்கு இந்நிகழ்வே முக்கியக் காரணம் ஆகும்.
மேற்கோள்கள்
பகுப்பு:இசுலாமும் வன்முறையும் பகுப்பு:1946 நிகழ்வுகள் பகுப்பு:இந்திய விடுதலைப் போராட்டம்
அங்கிள் டாம்ஸ் கேபின் (நூல்)
அங்கிள் டாம்’ஸ் கேபின் (Uncle Tom's Cabin) 1852 ஆம் வருடம் வெளியான ஆங்கில நூல். அப்போதைய அமெரிக்காவின் நீக்ரோ அடிமை முறைக்கு எதிராக எழுந்த நூல். இந்நூலின் ஆசிரியர் ஹேரியட் எலிசபெத் பீச்சர். இவர் பள்ளி ஆசிரியையாக இருந்துவந்தவர். அடிமை முறைக்கு எதிரான புரட்சியை உருவாக்கிய நூல் என்று புகழப்படும் இந்நூல் பத்தொன்பதாம் நூற்றாண்டில் விவிலியத்திற்கு அடுத்தபடியாக அதிகம் விற்பனையான நூல்.
கதைக்களம்
கொடுமையான முறையை ஆதரிப்போருக்கு இடையிலும் மனிதர்களை மனிதர்களாகப் பார்க்கும் கதாபாத்திரங்களை அமைத்துள்ளார்.
இந்நூல் தமிழிலும் மொழிபெயர்க்கப்பட்டுள்ளது.
இணைய பெட்டகம்
இணைய பெட்டகம் (DigiLocker) என்பது இந்திய அரசால் மக்களுக்கு பிப்ரவரி 2015 ஆம் ஆண்டு முதல் வழங்கப்படும் ஒரு சேவை ஆகும். ஒரு தனிப்பட்ட இந்திய குடிமக்கள் தன்னிடம் உள்ள ஆதார் எண் மூலம் இந்த சேவையை பயன்படுத்த இயலும். சான்றிதழ்களை மின்வருடி மூலம் வருடி சான்றிதழாக மாற்றி இந்த இணைய பெட்டகத்தில் மின் கோப்புகளாக சேமிக்கலாம். அணைத்து பதிவேற்றப்பட்ட கோப்புகளுக்கும் சமவளஇனங்காட்டிஒன்று மூலம் தனிபடுத்தப்பட்டு சேமிக்கபடும். இணையகையொப்பம் தொழில்நுட்பம் இந்த இணைய பெட்டகத்தில் இருக்கும் கோப்புகளை கையொப்பம் இட பயன்படுத்த வழிவகை செய்யப்பட்டுள்ளது. இதில் பதிவு செய்ய ஆதார் எண் அவசியம்.
பதிவு செய்யும் முறை மற்றும் செயல்பாடு
இணைய பெட்டகத்தில் பதிவு செய்ய இதன் இணைய தலத்தில் இருக்கும் பதிவு செய் என்னும் பொத்தானை அழுத்தினால் ஒரு உரைபெட்டி தோன்றும் அதில் உங்கள் ஆதார் என்னை உள்ளிடவும். அதன் பின் நம் ஆதார் என்னுடன் தொடர்புடைய கைபேசி எண்ணுக்கு ஒரு முறை மட்டும் பயன்படுத்த படும் கடவுச்சொல் குறுஞ்செய்தியாக வந்தடையும்( 30 நிமிடம் மட்டும் ஏற்புடையது ). அதனை கொடுக்கபட்டுள்ள உரைபெட்டியில் உள்ளிட்டால். அதன்பிறகு ஒரு பயனர் பெயரையும் கடவுசொல்லை நாம் உள்ளிட்டு   பெட்டகத்தை பயன்படுத்தலாம். இவை அனைத்தும் முடிந்து நாம் இணையபெட்டகத்தில் நமது சுயவிவரப் பக்கத்திற்கு சென்றால் ஆதார் தரவுத்தளத்தில் இருந்து நமது புகைப்படம் ,பெயர் ,முகவரி ,மற்றும் பல தகவல்கள் இங்கு பகிரப்பட்டு உள்ளதை காணலாம். தற்போது இந்த பெட்டகத்தில் சுமார் 10 மெகாபைட் அளவிற்கு கோப்புகளை பதிவேற்றம் செய்ய முடியும் விரைவில் 1000 மெகாபைட் ஆக தரமுயர்த்தப் படவுள்ளது
கிறிஸ்டொபர் பூடன்
கிறிஸ்டொபர் பூடன் (Christopher Booden, பிறப்பு: சூன் 22 1961, இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், எட்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1980-1981 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கிறிஸ்டொபர் பூடன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 8 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1961 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
லின்னேயஸ் தோட்டம்
லின்னேயசு தோட்டம் அல்லது லின்னேயசின் தோட்டம் (Linnaean Garden or Linnaeus' Garden) (சுவீடிய மொழி: Linnéträdgården) என்று அழைக்கப்பெறும் இந்த பழமைவாய்ந்த தாவரவியல் தோட்டம் சுவீடன் நாட்டின் உப்சாலா பல்கலைக்கழகத்தில் அமைந்துள்ளது. 18 ஆம் நூற்றாண்டில் இத்தோட்டம் மீட்டமைக்கப்பட்டு புகழ்பெற்ற தாவரவியலாளரான காரோலசு லின்னேயசின் வகைப்பாட்டியல் முறைப்படி தாவரவியல் தோட்டமாக மாற்றப்பட்டது.
இத்தோட்டமானது முதன் முதலில் உப்சாலா பல்கலைக்கழகத்தின் மருத்துவத் துறை பேராசிரியரான ஒலவுசு ருத்பெக் என்பவரால் 1655 ஆம் ஆண்டு திட்டமிடப்பட்டு உருவாக்கப்பட்டது. பூங்காவின் அருகிலேயே ஒரு கட்டிடத்தையும் இவர் கட்டினார். 17 ஆம் நூற்றாண்டின் இறுதியில் இத்தோட்டத்தில் கிட்டத்தட்ட 1,800 வகையான பல்வேறு தாவர சிற்றினங்கள் இருந்தன. ஆனால் 1702 ஆம் ஆண்டில் உப்சாலா நகரத்தில் ஏற்பட்ட தீ விபத்தால் இத்தோட்டம் பலத்த சேதமுற்று பல தாவரங்கள் கருகிப்போயின. பின்னர் 1741 ஆம் ஆண்டு கரோலஸ் லின்னேயஸ் இத்தோட்டத்தை புணரமைக்கும் பொறுப்பை ஏற்று தனது சுய யோசனையின் மூலம் இத்தோட்டத்தை மீட்டெடுத்தார். இப்பணி அனைத்தையும் உப்சாலின்னென்சின் தோட்டம் ( ஓர்தசு உப்சாலின்னென்சிசு -Hortus Upsaliensis) எனும் தனது நூலில் ஆவணப்படுத்தியுள்ளார் (1748).
புற இணைப்புகள்
பகுப்பு:தாவரவியல் பூங்காக்கள் பகுப்பு:சுவீடனின் புவியியல்
சௌமியகேசவர் கோயில், நாகமங்கலம்
சௌமியகேசவர் கோயில் (Saumyakeshava temple) என்பது 12 ஆம் நூற்றாண்டில் போசளப் பேரரசின் ஆட்சியாளர்களால் நாகமங்கலத்தில் கட்டப்பட்ட இந்து கோயிலாகும். இது, இந்தியாவின் கர்நாடக மாநிலத்தின் மாண்டியா மாவட்டத்தில் அமைந்துள்ளது. இது வரலாற்று முக்கியத்துவம் வாய்ந்த நகரமான மைசூரிலிருந்து ஸ்ரீரங்கப்பட்டணம்-சிரா நெடுஞ்சாலையில், 62 கி.மீ தொலைவில், அமைந்துள்ளது. வரலாற்று ரீதியாக, போசள மன்னர் விஷ்ணுவர்தனனின் ஆட்சியின் போது நாகமங்கலம் முக்கியத்துவம் பெற்றது. இது வைணவ நம்பிக்கையின் ஒரு முக்கிய மையமாக மாறியது. மேலும் அவரது ராணிகளில் ஒருவரான பொம்மலாதேவியிடமிருந்து ஆதரவைப் பெற்றது. இரண்டாம் வீர வல்லாளனின் ஆட்சியின் போது, நாகமங்கலம் ஒரு அக்ரகாரமாக இருந்ததுடன், மரியாதைக்குரிய வீர வல்லாள சதுர்வேதி பட்டரத்னாகரம் என்ற பெயரையும் கொண்டிருந்தது. தற்போது இந்திய தொல்பொருள் ஆய்வு மையத்தால் தேசிய முக்கியத்துவம் வாய்ந்த நினைவுச்சின்னமாக இந்த கோயில் பாதுகாக்கப்படுகிறது.
கோயில் திட்டம்
வலது|thumb| நாகமங்கலம், சௌமியகேசவ கோவிலின் நுழைவு கோபுரம். கலை வரலாற்றாசிரியர் ஆடம் ஹார்டியின் கூற்றுப்படி, சன்னதியின் அடிப்படை திட்டம் நட்சத்திர வடிவம் ஆகும். இது ஜகதி என்ற பீடத்தில் அமைக்கப்பட்டுள்ளது. இக்கோயில், சோப்புக்கல் பொருட்களால் கட்டப்பட்டுள்ளது. வரலாற்றாசிரியர் பெர்சி பிரவுனின் கூற்றுப்படி இது ஒரு ஹொய்சாலா பாணியில் அமைந்துள்ளது. ஒட்டுமொத்தமாக, இந்த கோயில் நாகஹள்ளி, சதாசிவா கோயில் போன்ற வேறு சில ஹொய்சாலா கோயில்களில் காணப்படும் நாகரா அம்சங்களை (வட இந்திய பாணி) காட்சிப்படுத்துகிறது. கலை வரலாற்றாசிரியர்களான ஜெரார்ட் ஃபோகேமா மற்றும் பெர்சி பிரவுன் கருத்துப்படி, ஹொய்சாலா கோயில்களில் நாகரா அம்சங்கள் அரிதாகவே காணப்படுகின்றன. இந்த கோயில் ஒரு பெரிய கட்டமைப்பாகும். இது பல வம்சங்களின் ஆதரவைப் பெற்றுள்ளது மற்றும் பிற்கால விஜயநகர சாம்ராஜ்யத்தின் அம்சங்களை வெளிப்படுத்துகிறது. அதன் ஆட்சியாளர்கள் அதன் மேல் நுழைவாயிலையும், கோபுரத்தையும் எல்லைச் சுவர்கள் எனப்படும் பிரகாரத்தையும் சேர்த்துள்ளனர். விஜயநகர பேரரசிற்கு பிந்தைய சில அம்சங்களும் இக்கோயிலில் காணப்படுகிறது. நுழைவாயிலுக்கு மேலே உள்ள கோபுரம் 7 மாடி உயரமான சுண்ணாம்பு மற்றும் செங்கல் அமைப்புடன் கட்டப்பட்டுள்ளது. இங்கு, இந்து கடவுளர்களின் உருவங்கள் சுவர் பூச்சுக்கான சாந்துவைப் பயன்படுத்தி  அலங்கரிக்கப்பட்டுள்ளது. வலது|thumb|நாகமங்கலத்தில் உள்ள சௌமியகேசவ கோவிலில் உள்ள மண்டபம் மற்றும் கருவறையின் பார்வை
இக்கோவில் மூன்று பகுதிகளாக உள்ளது. ஒரு கர்ப்பக்கிருகம், முன் கூடம், பெரிய தூண்களைக் கொண்ட ஒரு திறந்த மண்டபம் போன்றவற்றைக் கொண்டுள்ளது. பெர்சி பிரவுன் மற்றும் ஜெரார்ட் ஃபோகேமா ஆகியோரின் கூற்றுப்படி, இவை ஹொய்சாலா பாணி கோவிலின் தரமான அம்சங்கள் எனப்படுகிறது. மூடிய மண்டபத்தில் இரண்டு பக்கவாட்டு ஆலயங்கள் உள்ளன. ஒன்று வடக்கிலும் மற்றொன்று தெற்கிலும் உள்ளது. கிழக்கே, பெரிய மண்டபம் நடைமேடையுடன் இணைகிறது. இது பக்தர்களால் கோயிலைச் சுற்றி வருவதற்கு ஏதுவாக உள்ளது. ஏனெனில் கோயிலின் உள்ளே இதுபோன்ற எந்த அம்சமும் இல்லை. சன்னதியின் விமானம் வழக்கமான அலங்காரமின்றி கோயிலுக்கு ஒட்டுமொத்தமாக ஒரு அழகிய தோற்றத்தை அளிக்கிறது. கோயிலில் காணப்படும், இந்து மத கடவுளின் வடிவம் விஷ்ணு, கருடன் பீடத்தில் காட்சியளிக்கிறார். மூடிய மண்டபத்தின் கூரையானது ஹொய்சாலா கட்டுமானங்களில் ஒரு நிலையான அம்சமான லேத் டர்ன் தூண்களால் ஆதரிக்கப்படுகிறது. வலது|thumb| சௌமியகேசவ கோவிலில் உள்ள மண்டபத்தின் மேற்புரத்தில் காணப்படும் அலங்கார வளைவு.
குறிப்புகள்
பகுப்பு:பன்னிரண்டாம் நூற்றாண்டு இந்துக் கோயில்கள் பகுப்பு:Coordinates on Wikidata பகுப்பு:கர்நாடகாவில் உள்ள இந்துக் கோயில்கள் பகுப்பு:மாண்டியா மாவட்டதிலுள்ள வைணவக் கோயில்கள்
மணலூர் மணியம்மாள்
மணலூர் மணியம்மை (பிறப்பு: வாளாம்பாள்) என்பவர் தென்னிந்தியாவின், தமிழ்நாட்டின், பழைய தஞ்சாவூர் மாவட்டத்தைச் சேர்ந்த விடுதலைப் போராட்ட வீராங்கனை, சாதித் தீண்டாமை எதிர்ப்பாளர், பெண்ணியலாளர், வர்க்கப் போராட்டக்காரர் எனப் பன்முகம் கொண்டவர்.
தொடக்க வாழ்க்கை
மணலூர் மணியம்மை ஒரு பிராமணக் குடும்பத்திலே பிறந்தவர். இவருக்குப் பெற்றோர் இட்ட பெயர் வாளாம்பாள். இவர் தன் இளம் வயதிலேயே தந்தையை இழந்தவர். குடும்பச் சூழலால் தன்னை விடவும் 20 வயது மூத்த, ஒரு நாகப்பட்டினம் வழக்கறிஞருக்குத் திருமணம் செய்விக்கப்பட்டார். திருமணமான 10 ஆண்டுகளிலேயே கணவனை இழந்து தாய்வீடு வந்து சேர்ந்தார்.
பொதுவாழ்வில்
இந்திய விடுதலைப் போராட்ட இயக்கத்தின்பால் ஈடுபாடு கொண்ட மணியம்மை காந்தி தஞ்சைக்கு வந்த போது அவரைச் சந்தித்து காங்கிரசில் இணைந்தார். மாகாணக் கமிட்டி உறுப்பினர் பதவிவரை உயர்ந்த அவர், பண்ணையடிமை முறையை எதிர்த்து தனது சொந்தப் பகுதியில் போராட்டம் நடத்தினார். தனது சொந்தப் பண்ணையிலேயே சாதி அடிமைத் தனத்தை எதிர்த்துப் போரட்டம் நடத்தியதால் அவர் பண்ணையில் இருந்த சொந்தக் குடும்பத்தினரால் தள்ளி வைக்கப் பட்டார். காலவோட்டத்தில் அல்லது காந்திக்கு பிறகு பண்ணையார்களுக்கே காங்கிரசில் பெரு மதிப்பு என்று உணர்ந்து கொண்டார். ஜனசக்தி இதழ் மூலம் பொதுவுடைமை கொள்கைகளின் பால் ஈடுபாடு கொண்ட மணியம்மை, காங்கிரசில் இருந்து விலகி முழுநேர பொதுவுடமையாளர் ஆனார். பி. சீனிவாசராவ், மணலி கந்தசாமி போன்ற முன்னோடி பொதுவுடமையாளர்கள் மூலம் தனது அரசியல் அறிவை வளர்த்துக் கொண்ட இவர், செல்வாக்கு மிகுந்த தலைவராக உயர்ந்தார். இவரின் பண்ணை அடிமைக்கு எதிரான போராட்டத்தாலும், வர்க்க அணி திரட்டலாலும் பாதிக்கப்பட்டர்கள் ஆத்திரமடைந்து இவரைக் கொல்ல முயன்று, கொடும் தாக்குதலில் காயத்துடன் உயிர் தப்பினார். பெண்மையின் உடை, கூந்தல் போன்ற பல்வேறு குறியீட்டு அம்சங்களைத் துறந்து தனது கூந்தலை வெட்டிக் கொண்டு, ஆண்களைப் போல் வேட்டி சிப்பா அணிந்து கொண்டார். மேலும் தற்பாதுகாப்புக்கென சிலம்பம் கற்றுத் தேர்ந்தார். வேட்டி சட்டையோடு துணிச்சலாகத் தனி ஒருவராகவே தஞ்சைப் பகுதியெங்கும் சென்று விவசாய இயக்கங்களைக் கட்டி வளர்த்து, எண்ணிலடங்கா விவசாயப் போராட்டங்களில் பங்கெடுத்தார்.
மறைவு
1953 ஆம் ஆண்டு மான் முட்டி இறந்தார்.
பரவலர் பண்பாட்டில்
எழுத்தாளர் ராஜம் கிருஷ்ணன் மணியம்மையின் வரலாறை அடிப்படையாக கொண்டு "பாதையில் பதிந்த அடிகளில்" என்ற பெயரில் புதினமாக எழுதியுள்ளார்.
மேற்கோள்கள்
பகுப்பு:தஞ்சாவூர் மாவட்ட நபர்கள் பகுப்பு:தமிழ் பொதுவுடமைவாதிகள் பகுப்பு:இந்திய விடுதலைப் போராட்ட வீராங்கனைகள் பகுப்பு:1953 இறப்புகள்
பள்ளிப்பேட்டை ஊராட்சி
பள்ளிப்பேட்டை ஊராட்சி (Pallipettai Gram Panchayat), தமிழ்நாட்டின் செங்கல்பட்டு மாவட்டத்தில் உள்ள அச்சரப்பாக்கம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3131 ஆகும். இவர்களில் பெண்கள் 1540 பேரும் ஆண்கள் 1591 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அனைகா சோதி
தொழில்
அவரது இரண்டாவது வெளியீடு வசந்தபாலனின் தமிழ் கால புனைவு திரைப்படமான காவிய தலைவன் சித்தார்த், பிருத்விராஜ் மற்றும் வேதிகா ஆகியோருடன் நடித்தது. சத்யா 2 வில் பணிபுரியும் போது அவர் படத்திற்காக ஒப்பந்தம் செய்யப்பட்டார். அப்படம் தமிழ்நாட்டின் கிராமப்புறங்களில் படத்திற்காக படமாக்கப்பட்டது, அவர் கதாபாத்திரத்தில் இறங்குவதற்கு ஒரு இளவரசி போல் நடிப்பதை வெளிப்படுத்தினார். படத்தில் ஜமீன்தாரின் மகளின் கதாபாத்திரம் ஆகிய இரண்டும் வெளியானவுடன் நேர்மறையான விமர்சனங்களைப் பெற்றன. பின்னர் அவர் ராம் கோபால் வர்மாவுடன் மீண்டும் இணைந்து 365 நாட்கள் என்ற தலைப்பில் தெலுங்கு முயற்சியில் ஈடுபட்டார், இது இன்றுவரை அவரது மிகவும் ஈடுபாடுள்ள பாத்திரமாக இருந்தது.
1835
1835 (MDCCCXXXV) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு செவ்வாய்க்கிழமையில் ஆரம்பமானது.
1835 நாற்காட்டி
*
திருமாளிகைத்தேவர் திருவிசைப்பா
திருமாளிகைத்தேவர் திருவிசைப்பா தொகுப்பில் உள்ள பாடல்கள் 10 ஆம் நூற்றாண்டில் வாழ்ந்த திருமாளிகைத் தேவரால் பாடப்பட்டது. பன்னிரு திருமுறைகளில் ஒன்பதாம் திருமுறையாகத் தொகுக்கப்பட்டுள்ளது திருவிசைப்பா.. இதில் ஒன்பது பேர் பாடிய பாடல்கள் உள்ளன. இத் தொகுப்பில் முதல் இடம் பெற்றுள்ள பாடல்கள் திருமாளிகைத் தேவரின் திருவிசைப் பாக்கள். இவரது 45 பாடல்கள் இதில் இடம்பெற்றுள்ளன.
பாடல் - எடுத்துக்காட்டு
அடிக்குறிப்பு
பகுப்பு:10 ஆம் நூற்றாண்டுத் தமிழ் நூல்கள்
திருமுருகாற்றுப்படை உரைநூல்கள்
திருமுருகாற்றுப்படை நூலுக்கு எழுதப்பட்டுள்ள பழமையான உரைநூல்கள்
பெங்களூர் தமிழர்கள்
thumbnail|வலது|பெங்களூர் thumb|upright|கல் சிற்பம் தமிழ் எழுத்துக்களுடன் ,சொக்கநாத   சுவாமி கோயில் ,பத்தாம் நூற்றாண்டு சோழர் கோயில் .டொம்லூர் ,பெங்களூர்
இரட்டை நகரம்
கண்டோன்மென்ட் பகுதிகள் தமிழருக்கும் ,பேட்ட என்று முடியும் பகுதிகள் கன்னடருக்கும்  ஆங்கிலேய அரசால் பிரித்து கொடுக்கப்பட்டது .அதனால் பெங்களூர்  இரட்டை நகரம்  என்று அழைக்கப்பட்டது.
சோழர்கால வரலாறு
பெங்களூர் நகரம் தமிழ் பேசும் சோழர்களுக்கும் கன்னடம் பேசும் சாளுக்கியர்களுக்கும் ஒரு இணைப்பு பாலமாக இருந்தது என்பது வரலாற்று புத்தக பதிவின் மூலம் அறிய முடிகின்றது .சோழர்களின் ஆளுகைக்கு முன்பே தமிழ் குடிகள் தற்போதைய பெங்களூரின்  பூர்வ குடிகள் என்ற கூற்றும் உண்டு. சோழ மன்னன் இராஜராஜன் மற்றும் அவன் மகன் ராஜேந்திர சோழன் கட்டிய சிவ,வைணவ  வழிபாட்டு தளங்கள்  அவர்கள் காலத்தை கட்டியம் கூறும் பலருக்கு தெரியாத  முக்கிய  வரலாற்று ஆவணங்கள் ஆகும் .பெங்களூர் நகர பகுதிகள் ,புற நகர பகுதிகள் ,புறநகர எல்லைக்கு உட்பட்ட பெரும்பான்மையான    கிராமங்களிலும் சோழர் கால  கலை நயத்துடன் கூடிய சிறிய மற்றும் பெரிய கோவில்களை  இன்றும் காணமுடியும்.
இன்றைய டொம்லூர் அன்றைய தோம்பலூர்
இன்று டொம்லுரு என்று அழைக்கப்படும் இடம் சோழர்காலத்தில் தேசிமாணிக்க பட்டினத்தின் தோம்பலூர் என்று இருந்ததாக அறிய முடிகின்றது .தோம்பை என்னும் பூ வழிபாட்டுக்கு பயன்பட்டதன்  மூலம் இவ்வாறு அழைக்கப்பட்டதாக  கல்வெட்டுகள் மூலம் அறிய முடிகின்றது.
இன்றைய இலஹங்கா  அன்றைய இளைபாக்க நாடு
தற்போது இலஹங்க என்று அழைக்கப்படும் இடம்  கங்கை கொண்ட சோழனின் ராஜேந்திர சோழவள நாட்டின் இளைபாக்க நாடு என்று அறிய முடிகின்றது .இன்னும் பல கோவில்  தகவல்கள் அறிய முடிகின்றது.
திருப்பாவை
திருப்பாவை இங்கு பாடப்படும் மாதம் முழுதும்  பாடபடுகின்றது.
சோமேஸ்வர ஆலயம்
சோழர் கால மற்றொரு  ஆலயம்  சோமேஸ்வர ஆலயம் .இது நகரின் மடிவாலா என்னும் பகுதியில் அமைத்துள்ளது பனிரெண்டாம் நூற்றாண்டின்  அளவில் இருந்து பதிவு குறிப்புக்கள் கிடைகின்றது .இது கோவில் சுற்று சுவர் முழுவதும் தமிழ் மற்றும் கிரந்த எழுத்துகளால் விரவி காணப்பட்டது. ஐந்து ஆண்டுகளுக்கு முன்பு செய்த கோவில் புதுமை படுத்தும் பணிகள் மூலம் பெரும்பான்மை அழிக்கபட்டுவிட்டது என்பது அறியமுடிகின்றது .கோவில் அர்த்த மண்டப நுழைவாயில் இடது புறம் இன்று சற்று ஆறுதலாக  சில தமிழ் கல்வெட்டுகளை பார்க்க முடிகின்றது .அர்த்த மண்டபமும் கருவறையும் மட்டுமே  இன்றும் பழமையை பறைசாற்றி கொண்டிருகின்றன .மற்றவை நவீன புனரமைப்புகளாகும்|newspaper=DeccanHerald.
நகரின் பகுதிகளின் பெயர்கள் கன்னட மொழிமாற்றம்
1960 களில் திரைத்துறை ,செய்தி ,ஊடகத்துறை ,வர்த்தகம் அனைத்திலும் தமிழே கோலோச்சியிருந்தது .இதனால் கன்னட மொழி இயக்கங்களை சேர்ந்தவர்கள்  அரசின் துணைகொண்டு   நகரின் முழுதும் தெருக்களின் பெயரை கன்னடத்தில் மொழிமாற்றம் செய்தார்கள்  என்பதை நூல்களின் மூலம்  அறியமுடிகின்றது.
இன்றைய நிலை
இன்றைக்கு கண்டோன்மென்ட் பகுதிகளான பகுதிகள்  அல்சூர் ,சிவாஜி நகர் ,பென்சன் டவுன் ,ஆஸ்டின்  டவுன் ,ரிச்சர்ட் டவுன்,   பிரேசர் டவுன் ,ஆஸ்டின் டவுன் .ரிக்மாண்டு   டவுன் .காக்ஸ் டவுன் ,மர்பி டவுன் போன்ற இடங்களில் மிக செறிந்து தமிழர்கள் காணபடுகின்றனர்.மேலும் நகரின் பகுதியிலும் புறநகர் பகுதியிலும்  மிக அதிக அளவில் காணமுடிகின்றது.
பகுப்பு:பெங்களூர் பகுப்பு:இந்தியத் தமிழர்
இராமசந்திராபுரம் ஊராட்சி
இராமசந்திராபுரம் ஊராட்சி (Ramachandrapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள பள்ளிப்பட்டு வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 832 ஆகும். இவர்களில் பெண்கள் 423 பேரும் ஆண்கள் 409 பேரும் உள்ளனர்.
பன்னந்தை ஊராட்சி
பன்னந்தை ஊராட்சி (Pannanthai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கடலாடி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 478 ஆகும். இவர்களில் பெண்கள் 241 பேரும் ஆண்கள் 237 பேரும் உள்ளனர்.
இராமசந்திராபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
பன்னந்தை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
இராமசந்திராபுரம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பன்னந்தை ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இராமசந்திராபுரம் ஊராட்சி
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
1988 அட்லாண்டிக் சூறாவளி பருவம்
1988 ஆம் ஆண்டின் அட்லாண்டிக் சூறாவளி பருவம் ஒரு மிதமான செயல்திறன் பருவமாக இருந்தது. அது பல சேதங்களை ஏற்படுத்தியதாகவும் கொடியதாகவும் இருந்து என நிரூபிக்கப்பட்டது. மேலும் 15 தாழ்வழுத்த மண்டல சூறாவளிகளாக உருவாகி நேரடியாக நிலபரப்பை தாக்கியது.இந்த பருவம் அதிகாரப்பூர்வமாக ஜூன் மாதம் 1 ஆம் நாள் 1988 ஆம் ஆண்டில்  தொடங்கி  நவம்பர் மாதம் 30 ஆம் நாள்  1988 ஆம் ஆண்டு வரை நீடித்தது. மே 30 ஆம் நாள் அன்று கரீபியன் கடலில் வெப்பமண்டல தாழ்வழுத்தம் ஏற்பட்டதால் இது உருவானது.ஜூன் முதல் நவம்பர் வரை தேதிகளில் வெப்ப மண்டல தாழ்வழுத்ததால் சூறாவளிகள் அட்லாண்டிக் நிலப்பகுதியில் ஒவ்வொரு வருடமும் வழக்கமாக உருவாகும்.
மேற்கோள்
பகுப்பு:அட்லாண்டிக் சூறாவளி பருவங்கள்
கடற்கரை மேலாண்மை
கடற்கரை மேலாண்மை (Coastal management) என்பது வெள்ளப் பெருக்கு, அரிமானம் ஆகியவற்றில் இருந்து தற்காப்பு நடவடிக்கைகளும் நுட்பங்களும் ஆகும். இந்நுட்பங்கள் கரை அரிமானத்தை நிறுத்தி நிலத்தை மீட்கிறது.
புவி நிலப் பரப்பில் கடற்கரை வட்டாரங்கள் 15% அளவுப் பரப்பில் அமைகின்றன. ஆனால் அவை 40% அளவு உலக மக்கள்தொகைக்கு உணவு அளிக்கின்றன. ஏறத்தாழ 1.2 பில்லியன் மக்க்கள் கடலில் இருந்து 100 கிமீ தொலைவுக்குள்ளேயேk வாழ்கின்றனர். இவர்களது சராசரி அடர்த்தி உலகச் சராசரி மக்கள் அடர்த்தியை விட மூன்று மடங்காகும். நான்கில் மூன்று பங்கு உலகின் மக்கள் தொகை 2025 இல் கடற்கரைப் பகுதிகளில் வாழ்வர் என்பதால்லிந்தச் சிறிய பகுதி மாந்தச் செயல்பாடுகள் கடற்கரைகள் மீது பெருந்தாக்கத்தை விளைவிக்கும். இப்பகுதிகளில் செழிப்பான வளங்கள் செறிந்துள்ளதால் ஏராளமான பொருள்களையும் சேவைகளையும் தரவல்லதாக அமைவதால் இவையே வளணிக, தொழிலகச் செயல்பாடுகளின் மையங்களாக விளங்குகின்றன.
ஐரோப்பிய ஒன்றியத்தில் அரைமடங்கு மக்கள்தொகையினர் கடற்கரையில் இருந்து 50 கிமீ தொலைவுக்குள்ளாகவே வாழ்கின்றனர். கடற்கரை வளங்கள் பெரும்பகுதி ஒன்றியத்தின் பொருள் வளத்தை உருவாக்குகின்றன. மீன்பிடித்தல், கப்பல் கட்டுதலும் வணிகமும், சுற்றுலா ஆகியவற்றைச் சார்ந்த தொழிலகங்கள் ஆகியன ஐரோப்பவின் 89,000 கிமீ கடற்கரைப் பகுதிக்குப் போட்டி போடுகின்றன. கடற்கரைப் பகுதிகள் ஐரோப்பாவின் மிகவும் விலைமிக்க இயற்கை வாழ்விடங்களாக விளங்குகிறது.
கடல்மட்ட உயர்வு வேகமாக முடுக்கப்படுவதால், கடல்மட்ட உயர்வுப் பாதுகாப்பு 21 ஆம் நூற்றாண்டில் முதன்மை வாய்ந்த பணியாகிவிடும். கடல்மட்ட உயர்வு மாற்றங்கள் கடற்கரைக்கும் கடற்கரைச் சூழலுக்கும் பேரழிவை உருவாக்கும். அலைகளாலும் ஓதங்களாலும் கடர்கரை படிவுகள் குலைக்கப்படுகின்றன.
வரலாறு
துறைமுகம் சார்ந்த கடற்கரைப் பொறியியல் கடல்போக்குவரத்து தொடங்கியதும் கி.மு 3500 இலேயே தொடங்கிவிட்டது. துறைமுக மேற்றளங்கள், அலைமுறிகள் போன்ற துறைமுக வேலைகள் கையாலேயே மிகப் பேரளவில் கட்டப்பட்டன.
பண்டைய துறைமுகப் பணி எச்சங்கள் பல இடங்களில் இன்றும் காணப்படுகின்றன. பெரும்பாலான துறைமுகப் பணிகள் உரோமப் பேரரசின் வீழ்ச்சிக்குப் பிறகு மறைந்துவிட்டன. பெரும்பாலான துறைமுக முயற்சிகள் துறைமுக்க் கட்டமைப்புகளை உருவாக்குவதிலேயே அமைந்தன. காயல்களின் நிறுவல் மட்டுமே துறைமுகம் சாராத பணியாகும். கடற்கரைப் பாதுகாப்பு இங்லகிலாந்திலும் நெதர்லாந்திலும் கி.பி ஆறாம் நூற்றாண்டு வாக்கிலோ அல்லது சற்றே அதற்கு முன்போ தோன்றியுள்ளது. நடுவண் தரைக்கடல் நீரோட்டங்களையும் காற்றுவீச்சின் போக்குகளையும் காற்று-அலை ஊடாட்டங்களையும் விளைவுகளையும் பண்டைய மக்கள் அறிந்திருந்தனர்.
உரோமர்கள் துறைமுக வடிவமைப்பில் பல் புதுமைகளைப் புகுத்தியுள்ளனர்ரவர்கள் நீரடியில் சுவர்கள் கட்டியுள்ளனர்; தின்ம அலைமுறிகளை கட்டியெழுப்பியுள்ளனர். மணல்படிவைத் தடுக்க அலைத்தெறிப்பு நிகழ்வைச் சில இடங்களில் பயன்படுத்தியுள்ளனர்.அலைகள் முதன்மை அலைமுறிவுப் பகுதிக்கு வருமுன்பே அலைகளை முறிக்க நீர்ப்ப்ரப்பளவு உயர அலைமுறிகளைக் கட்டியுள்ளனர். நெதர்லாந்தில் வெல்சன் துறைமுகத்தைப் பேண முதன்முதலாகத் தூர்வாரியுள்ளனர். திண்மக் குத்துச்சுவர்களுக்கு மாற்றாக திறந்த குத்தூண் கடல்மேடைகளைக் கட்டி வண்டல்படிவுச் சிக்கலைத் தீர்த்துள்ளனர்.
இடைக்காலம்
கடல் தாக்குதலால் மக்கள் பல கடற்கரை நகரங்களையும் துறைமுகங்களையும் துறந்து வெளியேறினர். பிற துறைமுகங்கள் இயற்கையான வண்டல்படிவாலும், கடல்நீர் கரியில் இருந்து முன்னேறியதாலும் பின்னேறியதாலும் அழிந்தன. வெனிசு நகரக் காயல் பகுதி மக்கள்தொகை குறைவாக இருந்து தொடர்ந்து முன்னேற்றமும் வளர்ச்சியும் கன்டுவந்த பகுதியாகு. இங்குக் கடர்கரைப் பாதுகாப்புப் பணிகள் படிமலர்ந்த வரலாற்றைக் குறிப்பிடும் எழுத்து வாயிலான ஆவணங்கள் கிடைக்கின்றன.
புத்தியற் காலம்
மறுமலர்ச்சிக்குப் பிறகு, துறைமுகம் கட்டும் உரோம அணுகுமுறையை தவிர வேறு குரிப்பிடும்படியான மேம்பாடேதும் நிகழவில்லை. பிறகு, 19 ஆம் நூற்றாண்டின் தொடக்கத்தில் நீராவிப் பொறி வழக்கில் வந்ததும், புது நிலங்களுக்கும் வணிகத் தடங்களுக்குமான தேடல் தொடங்கியதும், பிரித்தானியப் பேரரசு பல குடியேற்ற நாடுகளில் விரிவுற்றதும், வேறு காரணங்களாலும் கடல் வணிகத்திலும் துறைமுகப் பணிகளிலும் புதிய ஆர்வம் மேலிட்டது.
வெளி இணைப்புகள்
பகுப்பு:கடற்கரைக் கட்டுமானம் பகுப்பு:கடற்கரைப் பொறியியல் பகுப்பு:கடற்கரைப் புவியியல் பகுப்பு:குடிசார் பொறியியல்
பிரியதர்சினி பொறியியல் கல்லூரி
பிரியதர்ஷினி பொறியியல் கல்லூரி, வாணியாம்பாடி (Priyadarshini Engineering College)
ஜெய் பாரத் அறக்கட்டளையினால் பிரியதர்ஷினி பொறியியல் கல்லூரி 1995 இல் வாணியாம்பாடியில் நிறுவப்பட்டது. சென்னை அண்ணா பல்கலைக்கழகத்துடன் இணைந்த இக்கல்லூரியானது, புது தில்லி அகில இந்திய தொழில்நுட்ப கல்விக் குழுவின் ஒப்புதலைப் பெற்றுள்ளது.
வெளி இணைப்புகள்
பகுப்பு:திருப்பத்தூர் மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள்
ஓரியூர்
ஓரியூர் (Oriyur) தமிழ்நாட்டின் இராமநாதபுரம் மாவட்டத்தில், திருவாடானை வட்டத்தைச் சேர்ந்த சிறு கிராமம். இது தேவகோட்டை நகரத்திலிருந்து 35 கி. மீ., தொலைவில் அமைந்துள்ளது.
போர்த்துகீசியரான அருளானந்தர் என்ற ஜான் டி பிரிட்டோ 11 பெப்ரவரி 1693இல் உயிர்த்தியாகம் செய்த இடம் ஒரியூர். தண்டனையை நிறைவேற்றுபவர்களை நோக்கி அருள் அருளானந்தர் தன் தலையை மனமுவந்து தந்த வண்ணம் நிற்கும் சிலை, கோதிக் கட்டடக்கலைப் பாணியில் கட்டப்பட்ட புனித அருளானந்தர் கிறித்தவ தேவாலய கட்டிடத்தின் முகப்பில் உள்ளது. இந்தத் துறவியின் தலையை வெட்டும்போது தெறித்த ரத்தத்தால், இந்தப் பகுதியில் உள்ள மணற்குன்றுகள் அனைத்தும் சிவப்பாக மாறி விட்டதாகக் கூறப்படுகிறது. இது கத்தோலிக்க கிறிஸ்தவர்களின் புனித தலமாக இது திகழ்கிறது.
மேற்கோள்கள்
பகுப்பு:இராமநாதபுரம் மாவட்டம் பகுப்பு:தமிழ்நாட்டுச் சுற்றுலா மையங்கள் பகுப்பு:இராமநாதபுரம் மாவட்டத்திலுள்ள கிராமங்கள்
தெலூரேட்டு
தெலூரேட்டு (Tellurate) என்பது தெலூரியத்தின் ஆக்சியெதிர்மின் அயனியை கொண்ட ஒரு சேர்மம் ஆகும். இதில் தெலூரியம் +6 என்ற ஆக்சிசனேற்ற நிலையில் உள்ளது. கனிமச் சேர்மங்களின் பெயரிடுதலில் இது ஒரு பின்னொட்டாகச் சேர்க்கப்படுகிறது. மைய தெல்லூரியம் அணுவுடன் ஒரு பல்லணுயெதிர்மின் அயனி சேர்ந்துள்ளது என்பதை இப்பின்னொட்டு குறிக்கிறது.
மெட்டாதெலூரேட்டுகள்
மெட்டாதெலூரேட்டு அயனி TeO2−4 என்பது சல்பேட்டு அயனிக்கும் SO2−4. மற்றும் செலினேட்டு அயனிக்கும் SeO2−4 ஒப்பானது ஆகும். பல சல்பேட்டுகள் மற்றும் செலினேட்டுகள் சமவடிவ உப்புகளை உருவாக்குகின்றன ref>. நான்முகி மெட்டாதெல்லூரேட்டு அயனி டெட்ராயெத்திலமோனியம் உப்பு NEt4TeO4 போன்ற சில சேர்மங்களில் மட்டுமே காணப்படுகிறது. ஒரு மெட்டாதெலூரேட்டு அயனியின் இருப்பைக் குறிக்கும் விகிதவியல் அளவுடன் கூடிய பல சேர்மங்கள் உண்மையில் 6-ஒருங்கிணைப்பு தெல்லூரியம் (VI) பல்லுருவ எதிர்மின் அயனிகளைக் கொண்டிருக்கின்றன, எடுத்துக்காட்டாக சோடியம் தெல்லூரேட்டு Na2TeO4. இதில் எண்முக தெல்லூரியம் மையங்கள் விளிம்புகளைப் பகிர்ந்து கொண்டுள்ளன திட்ட ஒடுக்க மின்னழுத்தம் அல்லது E''0 மதிப்பு இங்கு குறிப்பிடத்தக்கதாகும், ஏனெனில் இது ஆக்சிசனேற்ற முகவராக தெல்லூரேட்டு அயனியின் வலிமையைக் குறிக்கிறது.
ஆர்த்தோதெலூரேட்டுகள்
எண்முக எதிர்மின் அயனிகள் கொண்ட சேர்மங்கள் அறியப்படுகின்றன, அவற்றில் Ag6TeO6, Na6TeO6மற்றும் Hg3TeO6 ஆகியவை அடங்கும். (NH4)2TeO2(OH)4 போன்ற புரோட்டானேற்ற ஐதராக்சியாக்சோதெலூரேட்டுகள்  என்ற எதிர்மின் அயனியைக் கொண்டுள்ளன. சிலசமயங்களில் NH4TeO4•2H2O) என்றும் எழுதப்படும் இதில் எண்முக அயனிகள் அடங்கியுள்ளன.
அயனி
Cs2K2TeO5 என்ற சேர்மம் என்ற அயனிகயைக் கொண்டுள்ளது. இவை முக்கோண இரட்டைப்பட்டைக்கூம்பு வடிவத்திலுள்ளன. Rb6Te2O9 சேர்மத்தில் மற்றும்  என்ற அயனிகள் உள்ளன. அயனியின் இருப்பைக் குறிக்கும் மற்ற விகிதவியல் அளவு சேர்மங்கள் என்ற ஈருருவ அயனிகளைக் கொண்டிருக்கும் என பரிந்துரைக்கப்படுகிறது. Li4TeO5, Ag4TeO5 சேர்மங்களைப் போல {TeO6} உடன் இவை விளிம்புகளை பகிர்ந்துகொண்டு உருவாகின்றன. அல்லது Hg2TeO5. சேர்மத்தில் உள்ளது போல இவை மூலைகளை பகிர்ந்து கொண்டு உருவாகின்றன.
பல்லுரு தெலூரேட்டு அயனி
Li4TeO5. சேர்மத்தில் இரண்டு விளிம்பு பகிர்வு TeO6} எண்முகங்கள் உருவாக்கிய இரும அயனி உள்ளது. இதேபோன்ற ஐதராக்சி -ஆக்சி எதிர்மின் அயனியான Te2O6(OH)4 அயனி சோடியம் பொட்டாசியம் டைதெலூரேட்டு(VI)  எக்சா ஐதரேட்டில் (Na0.5K3.5Te2O6(OH)4•6H2O) காணப்படுகிறது. இதில் விளிம்பு பகிர்வு எண்முக இணைகள் உள்ளன. மூலையில் பகிரப்பட்ட {TeO 6 } எண்முகங்கள் கொண்ட பல்லுரு சங்கிலி எதிர்மின் அயனிகள் Li4TeO5. சேர்மத்தில் காணப்படுகின்றன.
நீரிய வேதியியல்
நீரிய கரைசலில் தெல்லூரேட்டு அயனிகள் 6 ஒருங்கிணைப்புகள் கொண்டுள்ளன. நடுநிலை நிலைமைகளில் பென்டாஐதரசன் ஆர்த்தோதெலூரேட்டு அயனி பொதுவானதாகும். கார நிலைகளில் டெட்ரா ஐதரசன் ஆர்த்தோதெலூரேட்டு அயனி பொதுவானதாகும். அமில நிலைகளில் Te(OH)6 அல்லது H6TeO6 என்ற வாய்ப்பாட்டைக் கொண்ட ஆர்த்தோதெலூரிக் அமிலம் உருவாகிறது.
கந்தகம், செலீனியம் ஆக்சியெதிர்மின் அயனிகளின் கட்டமைப்பு ஒப்பீடு
நான்முக சல்பேட்டு அயனிகளுடன் கூடுதலாக கந்தகம்(VI) ஆக்சியெதிர்மின் அயனிகள் 4 என்ற ஒருங்கிணைவு எண் மதிப்பைக் கொண்டுள்ளன. பைரோசல்பேட்டு, tடிரைசல்பேட்டு மற்றும் பெண்டாசல்பேட்டு  அயனிகள் அனைத்தும் மூலைப்பகிர்வு {SO4} நான்முகிகளால் உருவாக்கப்பட்டுள்ளன. செலீனேட்டு சேர்மங்களில் நான்கு ஒருங்கிணைவு செலீனிய அயனிக்கு பல உதாரணங்கள் கிடைக்கின்றன, முதன்மையாக என்ற நான்முக அயனி மற்றும் பைரோசெலீனேட்டு   அயனி போன்றவை உதாரணங்களாகும். பைரோசல்பேட்டு அயனி போன்ற கட்டமைப்பையே இதுவும் பெற்றுள்ளது. கந்தகத்தைப் போல அல்லாமல் செலீனியத்திற்கு 5-ஒருங்கிணைவு செலீனியம் ஆக்சியெதிர்மின் அயனிகளும், ஆறு ஒருங்கிணைவு ஆக்சியெதிர்மின் அயனிகளும் உள்ளன.
அணுக்கரு காந்த ஒத்த்திர்வு
தெலூரியத்தில் 123Te மற்றும் 125Te. 123Te என்ற இரண்டு அணுக்கரு காந்த ஒத்ததிர்வு அணுக்கருக்கள் செயல்திறனுடன் உள்ளன. இயற்கையில் 0.9% தோற்றமும் அணுக்கரு சுழல் 1⁄2 மதிப்பையும் இது கொண்டுள்ளது. இதேபோல் 125Te அணுக்கருவும் இயற்கையில் 7% தோற்றமும் அணுக்கரு சுழல் 1⁄2 மதிப்பையும் கொண்டுள்ளது. 125Te அதிக உணர்திறன் கொண்டிருப்பதால் அதிகமாக பயன்படுகிறது. . மெட்டா 1.0 மோலார் தெலூரிக் அமிலத்திலுள்ள தெலூரேட்டு எதிர்மின் அயனியை 25 பாகை செல்சியசு வெப்பநிலையில் 94.735 மெகாயெர்ட்சு அலைவரிசையில் 125Te அணுக்கரு காந்த ஒத்ததிர்வை பயன்படுத்தி பகுப்பாய்வு மேற்கொண்டதில் அது மில்லியனுக்கு 610 பகுதிகள் ஒத்ததிர்வு அலைவரிசை மதிப்பை பெற்றுள்ளது என அறியப்படுகிறது.
பெயரிடலில் தெலூரேட்டு பின்னொட்டு
ஐயுபிஏசி சிவப்பு புத்தகம் (2005) இன் வழிகாட்டுதல் படி சில எடுத்துக்காட்டுகள்:
மேற்கோள்கள்
பகுப்பு:ஆக்சி எதிர்மின்னயனிகள் பகுப்பு:தெலூரேட்டுகள்
ஸ்நேஹல் பிரதான்
ஸ்நேஹல் பிரதான் (Snehal Pradhan, பிறப்பு: மார்ச்சு 18 1986), முன்னாள் இந்தியா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப்  போட்டிகளில்    நான்கு இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2008-2011 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
மேற்கோள்கள்
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1986 பிறப்புகள் பகுப்பு:வாழும் நபர்கள் பகுப்பு:மகாராட்டிர விளையாட்டு வீரர்கள்
பெங்குலு அருங்காட்சியகம்
பெங்குலு அருங்காட்சியகம் (Bengkulu Museum) இந்தோனேசியாவில் பெங்குலுவில் என்னும் இடத்தில் உள்ள ஒரு அருங்காட்சியகம் ஆகும். இது பெங்குலு மாநில அருங்காட்சியகம் என்றும் அழைக்கப்படுகிறது.
இந்த அருங்காட்சியகத்தில் ,இந்தோனேசியாவின் பெங்குலு பகுதியைச் சேர்ந்த உள்ள ஒவ்வொரு இனத்தினைச் சார்ந்த வரலாற்று கலைப்பொருட்கள் மற்றும் பாரம்பரிய பண்பாடு தொடர்பான கலைப்பொருள்கள் காட்சிக்கு வைக்கப்பட்டுள்ளன. திருமணம் மற்றும் பாரம்பரியம் தொடர்பான ஆடை உள்ளிட்ட பொருள்கள், வீட்டில் பயன்படுத்தி வருகின்ற உபகரணங்கள், பாரம்பரிய ஆயுதங்கள், பாரம்பரிய வீடுகள், கா நாகா கா  எனப்படுகின்ற கடிதங்களை எழுதுதல் தொடர்பானவை மற்றும் கற்காலம் முதல் வெண்கல காலம் வரையான காலத்தைச் சேர்ந்த வரலாற்றுக்கு முந்தைய நாகரிகம் தொடர்பான நினைவுச் சின்னங்கள் இங்கு காட்சிக்கு வைக்கப்பட்டு உள்ளன. மேலும், இங்கு பின்னலால் ஆன ஆடைகளும் காட்சியில் உள்ளன. அவ்வாறான ஆடைகள் எங்கனோ சமூகத்தைச் சார்ந்தவையாகக் கருதப்படுகின்றன. அருங்காட்சியகம் தினமும் காலை 8:00 மணி முதல் மாலை 3:00 மணி வரை திறந்திருக்கும். சனி மற்றும் ஞாயிறு தவிர
குறிப்புகள்
பகுப்பு:இந்தோனேசிய அருங்காட்சியகங்கள்
சிட்லிங் ஊராட்சி
சிட்லிங் ஊராட்சி (Sittling Gram Panchayat), தமிழ்நாட்டின் தர்மபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6757 ஆகும். இவர்களில் பெண்கள் 3245 பேரும் ஆண்கள் 3512 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வில்லூண்டி தீர்த்தம்
வில்லூன்றி தீர்த்தம் அல்லது வில்லூண்டித் தீர்த்தம், தமிழ்நாட்டின், இராமநாதபுரம் மாவட்டத்தின், ராமேஸ்வரம் வட்டத்தில் தங்கச்சிமடம் எனுமிடத்தில், வங்காள விரிகுடா கடற்கரையில் அமைந்த புனித தீர்த்த கிணறு ஆகும். இராவணனுடன் போரிட்டு சீதையுடன் இராமேஸ்வரம் திரும்பிய ராமனுடன் சென்று கொண்டிருந்த சீதாபிராட்டிக்கு இராமன் தன் கையிலிருந்த வில்லை ஊன்றி அதிலிருந்து பீறிட்ட நீரைக் கொண்டு தாகத்தைக் தணித்துள்ளான். இதனால் இந்த இடத்துக்கு வில்லூண்டித் தீர்த்தம் என்று பெயராயிற்று. இவ்விடம் இராமேசுவரத்திலிருந்து 7 கி.மீ. தொலைவிலும், தங்கச்சிமடத்திலிருந்து இரண்டு கி.மீ., தொலைவிலும் அமைந்துள்ளது.
வெளி இணைப்புகள்
பகுப்பு:தமிழ்நாட்டுச் சுற்றுலா மையங்கள் பகுப்பு:இந்து யாத்திரைத் தலங்கள் பகுப்பு:இராமாயண நிகழிடங்கள்
கல்லடி வேலுப்பிள்ளை
கல்லடி வேலுப்பிள்ளை (மார்ச் 7, 1860 - 1944) 'ஆசுகவி' என ஈழத்தமிழர்களால் அன்புடன் போற்றப் பெற்ற ஈழத்துக் கவிஞர்.
வாழ்க்கைக் குறிப்பு
யாழ்ப்பாணம் வலிகாமம் வடக்குப் பகுதியில் ஒரு சிற்றூரான வயாவிளான் என்னும் ஊரில் கந்தப்பிள்ளை - வள்ளியம்மை தம்பதிக்கு 1860 ஆம் ஆண்டு வேலுப்பிள்ளை பிறந்தார். வசாவிளான் கிராமத்தில் வேலுப்பிள்ளை பிறந்த வீட்டினருகே ஒரு பெரிய கல் மலை இருந்தது. கல் மலைக்கு அருகேயிருந்த வீட்டில் தோன்றிய வேலுப்பிள்ளை, இளமைக் காலத்திலிருந்தே கல்லடி வேலுப்பிள்ளை எனக் குறிப்பிடப் பெற்றார்.
அகஸ்டீன் என்பவரிடம் தொடக்கக் கல்வி பயின்ற வேலுப்பிள்ளை, பின்னர் பெரும்புலவர் நமசிவாயம், அறிஞர் நெவின்சன் சிதம்பரப்பிள்ளை, புன்னாலைக்கட்டுவன் வித்துவான் கதிர்காம ஐயர் ஆகிய தமிழ்ச் சான்றோர்களிடம் தமிழ் மொழியை முறையாகக் கற்றுப் புலமை பெற்றார். வடமொழி ஆர்வத்தால், அம்மொழியைப் பண்டிதர் ஒருவரிடம் கற்றுக் கொண்டார்.
குடும்பம்
வேலுப்பிள்ளை உரும்பிராயைச் சேர்ந்த ஆச்சிக்குட்டி என்பாரைத் திருமணம் புரிந்தார். சில ஆண்டுகளில் ஆச்சிக்குட்டி காலமாகி விடவே, அவரது உடன் பிறந்த சகோதரியான ஆச்சிமுத்து என்பவரை மனம் புரிந்தார். இவர்களுக்கு நான்கு பிள்ளைகள். இவர்களில் மூத்தவர் க. வே. சுப்பிரமணியம் (கல்லடி மணியம்). இவர் யாழ்ப்பாணத்தில் பிரபல சமூக சேவகராக விளங்கியவர். இரண்டாவது புதல்வர் க. வே. நடராசா ஒரு சட்ட மேதை. இவர் இலங்கையின் முதலாவது நாடாளுமன்றத் தேர்தலில் பண்டாரவளை தொகுதியில் போட்டியிட்டு வெற்றி பெற்றவர். மூன்றாமவர் எழுத்தாளர் க. வே. சாரங்கபாணி. நான்காமவர் நயினார் க. வே. இரத்தினசபாபதி. இவர் இலங்கை இராணுவத்தில் பணி புரிந்தவர். ஆங்கிலத்தில் சிறந்த எழுத்து வன்மை கொண்டவர்.
இதழியல் துறையில் ஆர்வம்
தமிழ் மொழியில் வசன நடையை வளம் கொழிக்கச் செய்த சான்ரோர்களில் ஆசுகவியும் ஒருவரென்பதை 'சுதேச நாட்டிய'த்தில் அவர் எழுதிய கட்டுரைகளிலிருந்து தெளிவாக அறிய முடிகிறது. 'சுதேச நாட்டியம்' பன்னெடுங்காலம், ஆசுகவி கல்லடி வேலுப்பிள்ளையின் உள்ளக் கருத்துகளை வெளிப்படுத்தும் அரியதோர் இதழாகத் திகழ்ந்து, அவரது பன்முகத் தமிழ்த் திருப்பணிகளைத் தமிழுலகம் உணர்ந்து போற்றுமாறு செய்வித்தது.
ஆசுகவி
நினைக்கின்ற நேரமெல்லாம், அருவியாய்க் கவிதையைக் கொட்டும் ஆற்றலை இளமைக்காலத்திலிருந்தே பெற்றிருந்த வேலுப்பிள்ளையை, மக்கள் ஆசுகவி என அழைத்தனர். பல்லாயிரக்கணக்கான பாடல்களை, ஆசுகவி வேலுப்பிள்ளை பாடி வழங்கியிருப்பினும், அவரது கவிதை நூல்களுள் கதிர மலைப் பேரின்பக் காதல், மேலைத் தேய மதுபான வேடிக்கைக் கும்மி, உரும்பிராய் கருணாகர விநாயகர் தோத்திரப் பாமாலை ஆகியன பெரும் பெயர் பெற்றன.
உரைநடை
கவியாற்றலில் வல்லமை கொண்டிருந்த வேலுப்பிள்ளை, உரைநடை எழுதுவதில், இன்றைக்கு நூறு ஆண்டுகளுக்கு முன்னரே, திறமும் உரமும் பெற்றுத் திகழ்ந்தார். ஈழத்தில் ஆறுமுக நாவலருடைய காலத்திற்குப் பின்னர், அப்பெருமானின் வழி நடந்து, தமிழ் வசன நடைக்குச் செழுமையூட்டச் செழிக்கச் செய்தவர் கல்லடி வேலுப்பிள்ளை ஆவார்.
ஆசுகவி கல்லடி வேலுப்பிள்ளை கண்டன நூல்கள் சில எழுதினார். கடவுள் துதி நூல்கள் சில உருவாக்கினார். வரலாற்று ஆய்வு நூல்களும் படைத்தளித்தார். ஏறத்தாழ இருபது நூல்கள் படைத்த அப்பெருந்தகை, தமது நூல்களில் கையாண்டுள்ள வசன நடை, தமிழின் உரைநடைச் செல்வத்தை ஒளிபெறச் செய்தது. அவரது திறமிக்க ஆய்வுப் புலமைக்கு எடுத்துக் காட்டாக விளங்குவது யாழ்ப்பாண வைபவ கௌமுதி.
உசாத்துணை நூல்கள்
பகுப்பு:ஈழத்துக் கவிஞர்கள் பகுப்பு:ஆசுகவிகள் பகுப்பு:ஈழத்து எழுத்தாளர்கள் பகுப்பு:1860 இறப்புகள் பகுப்பு:1944 பிறப்புகள்
பி. டி. ஆர். பொறியியல் மற்றும் தொழில்நுட்பக் கல்லூரி
'''பி. டி. ஆர். பொறியியல் மற்றும் தொழில்நுட்பக் கல்லூரி''' (PTR College of Engineering and Technology) என்பது தமிழ்நாட்டின், மதுரை மாவட்டம், தனபாண்டியன் நகரில் அமைந்துள்ள ஒரு பொறியியல் கல்லூரி ஆகும், இது அண்ணா பல்கலைக்கழகத்துடன் இணைக்கப்பட்டுள்ளது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள் பகுப்பு:மதுரை மாவட்ட பல்கலைக்கழகங்களும் கல்லூரிகளும்
பாலு ஆனந்த்
பாலு ஆனந்த் (இறப்பு: 3 சூன் 2016) ஓர் இந்தியத் திரைப்பட இயக்குநர் மற்றும் திரைப்பட நடிகர் ஆவார். விஜயகாந்த் நடித்த நானே ராஜா நானே மந்திரி, சத்யராஜ் நடித்த அண்ணாநகர் முதல் தெரு உள்ளிட்ட தமிழ்த் திரைப்படங்களை இயக்கியுள்ளார்.
இறப்பு
2016 சூன் 3 அன்று, மாரடைப்பின் காரணமாக 61 வயதில் கோவையில் காலமானார்.
வெளியிணைப்புகள்
பகுப்பு:தமிழ்த் திரைப்பட இயக்குநர்கள் பகுப்பு:தமிழ்த் திரைப்பட நடிகர்கள் பகுப்பு:இந்தியத் திரைப்பட நடிகர்கள் பகுப்பு:கோவை மக்கள் பகுப்பு:2016 இறப்புகள் பகுப்பு:இந்தியத் திரைப்பட இயக்குநர்கள் பகுப்பு:தமிழ்நாட்டுத் திரைப்பட நடிகர்கள்
நெல்லை புத்தகத் திருவிழா
நெல்லை புத்தகத் திருவிழா  என்பது தமிழ்நாட்டின் திருநெல்வேலியில் பாளையங்கோட்டை  வ.உ.சி. மைதானத்தில் நடத்தப்பெறும் ஓர் புத்தகக் கண்காட்சியாகும். திருநெல்வேலி மாவட்ட நிர்வாகம், புத்தகப் பதிப்பாளர் மற்றும் வெளியீட்டாளர்கள் சங்கம், நேஷனல் புக் டிரஸ்ட் இணைந்த தமிழ் வளர்ச்சிப் பண்பாட்டு மையம்  ஆகியவை இணைந்து இப்புத்தகத் திருவிழாவை நடத்துகிறது. இப்புத்தகக் கண்காட்சியில் தமிழ்நாட்டிலுள்ள பல்வேறு புத்தக வெளியீட்டாளர்கள் மற்றும் விற்பனையாளர்களுடன், இந்தியாவின் முக்கிய பதிப்பகங்கள் சிலவும் கலந்து கொள்கின்றன. இப்புத்தகக் கண்காட்சி நெல்லை புத்தகக் கண்காட்சி எனும் பெயரிலும் அழைக்கப்படுகிறது.
கண்காட்சி அரங்குகள்
இக்கண்காட்சியில் பதிப்பகங்கள் அல்லது விற்பனையாளர்களுக்குத் தனித்தனியாக கடைகள் அமைக்கப்படுகின்றன. இந்தக் கடைகளில் புத்தகங்கள் விற்பனைக்காக காட்சிப்படுத்தப்படுகின்றன. பத்து நாட்கள் நடத்தப்படும் இக்கண்காட்சி காலை 11 மணிக்குத் தொடங்கி இரவு 10 மணி வரை செயல்படுகிறது.
சிறப்பு சொற்பொழிவுகள்
இக்கண்காட்சியில் மாலை 5. 00 மணிக்கு தமிழறிஞர்கள், எழுத்தாளர்கள் சிலர் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் உள்ளிட்ட கலை நிகழ்ச்சிகள் போன்றவையும் இடம் பெறுகின்றன.
மேற்கோள்கள்
பகுப்பு:தமிழ்நாட்டில் புத்தகக் கண்காட்சிகள்
ஆடிவேல் விழா
ஆடிவேல் விழா கதிர்காம முருகனின் ஆடி அல்லது ஆவணி மாதத்தில் நடைபெறும் மூன்றாம் திருவிழாவின் இறுதியிலே கொழும்பில் கோலாகலமாகக் கொண்டாடப்படும் ஒரு விழாவாகும். இவ்விழா 19ம் நூற்றாண்டின் பிற்பகுதியில் ஆரம்பமானது என்று கருதப்படுகிறது.
வரலாறு
கதிர்காம முருகனைத் திருவிழாவின் போது தரிசிக்க முருக பக்தர்கள் பல்வேறு இடங்களிலிருந்தும் காவடி ஏந்தியும் வேல் ஏந்தியும் செல்வது மரபாகும். அத்தகைய சந்தர்ப்பங்களில் ஒருசமயம் இலங்கையின் தெற்குப் பகுதியில் நேர்ந்த அநர்த்தத்தினால் யாத்திரைகள் தடைப்பட்டதால் பக்தர்கள் தமது யாத்திரையைத் தொடர முடியவில்லை. இந்நிலையை அநுபவித்த கொழும்பு நகரத்தார் கதிர்காமத் திருவிழாவின் அந்தத்திலே கொழும்பிலே வேல்விழாவினைக் கொண்டாடத் தொடங்கினர் என நம்பப்படுகிறது.
மேற்கோள்கள்
பகுப்பு:இலங்கையின் விழாக்கள் பகுப்பு:விழாக்கள்
தாராசுரம் சக்கராயி அம்மன் கோயில்
தாராசுரம் சக்கராயி அம்மன் கோயில் தஞ்சாவூர் மாவட்டம் தாராசுரம் வட்டம் எலுமிச்சங்காபாளையத்தில் கீழப்பாக்கம் பகுதியில் அமைந்துள்ள அம்மன் கோயிலாகும்.
மூலவர்
மூலவராக சக்கராயி அம்மன் உள்ளார். மூலவர் உருவத்திருமேனி தேவியின் வழிபாட்டில் தாய்மையின் வடிவமாகப் போற்றப்படுவதாகும்.
பொ.ஆ.12ஆம் நூற்றாண்டிற்குரிய பெண் தெய்வச் சிற்பம் இப்பகுதிகளில் தோனறிய தாந்தரிக வழிபாட்டைக் காட்டுகிறது. இச்சிற்பம் இரு கைகளுடன் நிர்வாணமாகக் குத்திட்டு அமர்ந்த நிலையில் உள்ளது. மலர்ந்த தாமரையைத் தலையாகக் கொண்டுள்ளது. யோனி வழிபாட்டிற்காக அமைந்த இந்த உருவம் மகாராட்டிரம், கர்நாடகம் ஆகிய பகுதிகளில் உள்ளது. அங்கிருந்து இது தமிழ்நாட்டிற்கு சோழர் காலத்தில் வந்தது. இதன் மார்பகங்கள் உயிர்களின் வளர்ச்சி நிலையையும், பிறப்புறுப்பு வாழ்வின் வளமையையும் தொடர்ச்சியையும் காட்டுகிறது. இப்பெண் தெய்வத்தின் ஆதிமூலம் சிந்துவெளி நாகரிகத்துத் தரைப்பெண் என்று கருதுகின்றனர்.
குடமுழுக்கு
இக்கோயிலின் குடமுழுக்கு சூன் 2013இல் நடைபெற்றது.
கும்பகோணம் சக்கராயி அம்மன் கோயில்
கும்பகோணம் நகரில் ஒரு சக்கராயி அம்மன் கோயில் அமைந்துள்ளது.
மேற்கோள்கள்
பகுப்பு:சாக்தம் பகுப்பு:தஞ்சாவூர் மாவட்டத்திலுள்ள அம்மன் கோயில்கள்
நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி
'''நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி ( எஸ். வி. என் கல்லூரி''' என்றும் அழைக்கப்படுகிறது) (Nadar Mahaja Sangam S. Vellaichami Nadar College) என்பது இந்தியாவின், தமிழ்நாட்டின், மதுரையின், நாகமலையில் அமைந்துள்ள ஒரு கல்வி நிறுவனமாகும். இது 1965 ஆம் ஆண்டில் நாடார் மகாஜன சங்கத்தால் தொடங்கப்பட்டது. இக்கல்லூரியானது இளங்கலை மற்றும் முதுநிலை பட்டப் படிப்புகளை வழங்குகிறது. இந்த கல்லூரியானது மதுரை காமராசர் பல்கலைக்கழகத்துடன் இணைவுபெற்றுள்ளது. இது தன்னாட்சி பெற்றதாகவும், ஐஎஸ்ஓ 9001: 2008 சான்றளிக்கப்பட்ட நிறுவனமாக உள்ளது. மேலும் 10 மார்ச் 2012 அன்று பெங்களூரில் உள்ள தேசிய மதிப்பீட்டு மற்றும் அங்கீகார கவுன்சில் (என்ஏஏசி) "ஏ" தர அங்கீகாரத்தை பெற்றது.